Liivimaa kubermanguvalitsus

Liivimaa kubermanguvalitsus oli Põhja-Lätis ja Lõuna-Eestis Liivimaa kubermangus  Venemaa keisririigi haldusasutus, mille juht oli Liivimaa kuberner. Kubermanguvalitsus allus Valitsevale Senatile, 1801–1876 vahetult Balti kubermangude Liivi-, Eesti- ja Kuramaa kindralkubernerile ja hiljem  Venemaa Keisririigi siseministeeriumile.
pisi|Liivimaa kubermang. Alexander Wilbrecht, Атлас Российской империи. 1800 год. Лист 5. Лифляндская губерния из 4 уездов и Эзельской провинции

Rootsi Liivimaal tegutses Rootsi valitsusajal kindralkuberneri kantselei, Venemaa keisririigi võimu kehtestamisel säilis Rootsiaegne valitsuskorraldus. Kubermanguvalitsuse, kroonupalati, üldhoolekande kolleegiumi ja kubermanguprokuröri institutsioonid asutati Liivimaa kubermangus, asehalduskorra kehtestamisega 1783 ning institutsioonid säilisid ka peale Riia asehaldurkonna likvideerimist keiser Paul I poolt 1796. aastal.

Liivimaa kubermanguvalitsus asus Riia lossis, kus 1783. aastal, pärast Venemaa keisrinna Katariina II poolt alustatud haldusreforme Balti kubermangudes, Liivimaa kindralkuberneri George Browne käsu kohaselt lammutati maha ka osa lossiruume, et ehitada Liivimaa kubermanguvalitsuse jaoks avaramaid ruume.

 Kubermanguvalitsuse juhtimine 
, Liivimaa kindralkubernerid
Riia asehaldurkonna valitsusse (saksa k. Rigische Statthalterschaftsregierung, vene k. Правление Рижского наместничества) kuulusid  1784. aastalLieflandischer Adress und Post Kalender 1784, Mitau 1784: krahv George von Browne, Liivi- ja Eestimaa kindralkuberner; Carl Johann von Rass, kapten, kindralkuberneri adjutant; Aleksandr Makarov, kolleegiumiassessor, kindralkuberneri sekretär; Aleksandr Andrejevitš Beklešov, kindralmajor, Riia asehaldur;  Carl Friedrich von Staal, brigadir, õuenõunik; Ivan Sergejevitš Drušinin, riiginõunik, valitsusnõunik; Sergei Petrovitš Okunev, õuenõunik, kubermanguprokurör; Christian von Kreinder, õuenõunik, kriminaalkohtu palati kubermangunõunik; Balthasar Bergmann, kolleegiumiassessor, Gouvermens-Anwalt der Krons-SachenМесяцослов с росписью чиновных особ в государстве на лето от Рождества Христова. Рижское наместничество 1785, стр. 415.

Liivimaa kubermanguvalitsuse juhiks oli Riias asuv Liivimaa kubernerBudberg (1840), lk 10., www.eha.ee EAA.297 kuhu kuulusid kuberner, asekuberner, kaks nõunikku, oberfiskaal ja kaks sekretäri. Kuberneri juures tegutses nõuandva organina Liivimaa rüütelkonna Liivimaa maanõunikest Liivimaa maanõunike kolleegium. Maanõunike kolleegiumi tegevus katkestati aastatel 1785–1796 Katariina II poolt, asehalduskorra ajal, kuid taastati Paul I poolt 1796. aastal.

Kubermanguvalitsuse kantselei 
Kuberneri kasutuses oli kaks kantseleid:
 saksakeelne kantselei, läbi mille toimus suhtlus kohaliku seisusliku omavalitsusorgani Liivimaa rüütelkonna saksakeelsete ametkondade kantselei komisjonidega ja aadlikega ning Peterburis asuvate keisririigi Justiits-, Kammer- ja Liivimaa, Eestimaa ja Soome asjade kolleegiumiga ja
 venekeelne kantselei, suhtluseks Venemaa keisri, Valitseva Senati ja teiste Venemaa võimuasutustega.
pisi|Liivimaa kubermanguvalitsuse Riia loss (2011)
Kubermanguvalitsusse kuulusid ka Riigivaranduste Liivimaa Kroonupalat jt allasutused.

19. sajandi II poolel reorganiseeriti kubermanguvalitsuse töökorraldus osakondade alusel. Osakondade eesotsas seisid viitsekubernerid, koosseisu kuulusid nõunikud jt. Iga osakond jagunes omakorda laudadeks. I osakonnal oli 1.-4., II osakonnal 5.-7., III osakonnal 8.-10. laud. Igal laual olid oma funktsioonid, mida määratleti kubermanguvalitsuse poolt perioodiliselt välja antud juhendiga, laudade ülesanded muutusid.

 Liivimaa kubermanguvalitsus 
 Riia ringkonnakohusRiia ringkonnakohus, EAA.416 ehk Kohtupalat, Riia asehalduskonna ajal Kriminaalkohtu palati (der peinlischen Sachen) osakonna ja tsiviilkohtu palati osakonnaga;
 Liivimaa Kroonupalat, kubermangu renteide keskasutus, mida juhtis asekuberner;
 Liivimaa kubermanguprokurör
Liivimaa  Üldhoolekandekolleegium
 Liivimaa kubermanguinsener
 Liivimaa kubermangu maamõõtja (Friedrich Wilhelm B. von Schottenstein jt.);
 Liivimaa kubermanguarhitekt;
 linnades (Riia, Tartu, Pärnu ja Kuressaare) oli ette nähtud korrakaitse ja haldusasutuse juht politseiülem abilistega, Riias ja Tartus politseivalitsus.
Liivimaa kubermangu väeteenistuskomisjon1.4.1.2.1. Kubermangu väeteenistuskomisjonid, www.eha.ee.

Maakondades
Pärast Balti provintside vallutamist Moskva tsaaririigi poolt kinnitas Peeter I 1710 Liivimaa rüütelkonna ja 1712 Eestimaa rüütelkonna eriõigused ning pärast Põhjasõja lõppu kehtestati Balti erikord, millega säilis aadlikel ja linnadel omavalitsus. Kehtima jäid senised seadused ja maksukorraldus. Valitsevaks usuks jäi luterlus ning asjaajamiskeeleks jäi saksa keel. Vene keisrivõimu kõrgemaks esindajaks  kubermangus sai Venemaa keisri määratud kuberner või kindralkuberner, kelle asetäitjaks oli kohalikust Liivimaa rüütelkonna aadlike omavalitsusest Liivimaa asekuberner.

 Kreisikohtud, Liivimaa kubermangu Eesti alal kolm maa- ehk kreisikohtut: Tartu-Võru, Pärnu-Viljandi ja Saaremaa kreisikohus;
kreiside politseivalitsused;
kreisirenteid;
 kreisi maamõõtjad;
 kreisiarst (Tartu, Viljandi, Pärnu, Kuressaare, Valga, Võru kreisiarst), arst ja kirurg abilistega ja kreisi- ehk maakonnalinnades tegutses ka linnaarst (Tartu, Viljandi, Pärnu, Kuressaare, Võru, Valga linnaarstid) ning arstid Riia linnas, Riia kreisis, Võnnu linnas ja kreisis, Valmiera linnas ja kreisis;
 kreisiapteeker (abiarst)О государственном устройстве России 
 Kreisi sanitaarkomitee
 Kreisi vanglakomitee
 Kreisides Talurahvaasjade komissarile alluvad kreisikomissarid. 
 Kreisi  väeteenistuskomisjon. Sõjaväekohustuse täitmiseks, üldise sõjaväekohustuse seadusega 1874. aastast, moodustati seniste maakondlike nekrutikomisjonide asemele maakonna tasandil ette nähtud asutus, Maakonna väeteenistuskomisjon. Väeteenistuskomisjonid võisid omakorda jaguneda jaoskondadeks, mille kaupa toimusid iga-aastased noorsõdurite võtmised. Liivimaa kubermangu Tartu-, Võru-, Pärnu-, Viru- ja Viljandimaal oli 3, Saaremaal 1 jaoskond. Väeteenistuskomisjoni, mida juhtis maakonna ehk kreisi sõjaväeülem ja mis allus Liivimaa kubermangu väeteenistuskomisjonile, ülesanded olid: sõjaväekohuslaste ja noorsõdurite väkkekutsumise nimekirjade koostamine ja kontroll; iga-aastase noorsõdurite võtmise läbiviimine; iga kutsealuse õiguste kindlaksmääramine sõjaväekohustuse täitmisel ja otsustamine, kes kuidas sõjaväekohustust täidab; noorsõdurite meditsiiniline läbivaatamine nii võtmise ajal kui edaspidi ja kutsealuste väeteenistussobilikkuse kindlaksmääramine; noorsõdurite võtmise aruande esitamine kubermangu väeteenistuskomisjonile; sõjaväelaste perekondade toetamine1.4.1.2.2. Maakondade väeteenistuskomisjonid, www.eha.ee.
Venemaa Ajutine Valitsus võttis 1917. aastal vastu otsuse tagandada ametist kubernerid ja panna ametisse Liivimaa kubermangukomissari. Liivimaa (Põhja-Läti) kubermangukomissariks nimetati  Andrejs Krastkalns (endine Riia linnapea).

 Vaata ka 
 Liivimaa õuekohus
 Liivimaa Üldhoolekandekolleegium
 Liivimaa Kroonupalat
 Eestimaa kubermanguvalitsus
 Autonoomne Eestimaa kubermang, 1917

 Viited 

 Kirjandus 
Patente der livländischen Gouvernements-Verwaltung. 17. 1869. Riga, 1869. Digitaliseeritud BSB: 
Месяцослов с росписью чиновных особ в государстве на лето от Рождества Христова. СПб.: Имп. Академия наук.  Рижское наместничество: 1785. стр. 415-422; 1786. стр. 346-352; 1787. стр. 357-364; 1789. стр. 337-343; 1790. стр. 371-378; 1791. стр. 354-361; 1792. стр. 366-373; 1793. стр. 378-385; 1794. стр. 388-395; 1795. стр. 399-406; 1796. стр. 449-455

Месяцослов с росписью чиновных особ, или Общий штат Российской империи, на лето от Рождества Христова. СПб.: Имп. Академия наук. Лифляндская губерния: 1802. стр. 348-351; 1803. стр. 379-383; 1804. стр. 126-130; 1805. стр. 262-266; 1806. стр. 375-380; 1807. стр. 405-410; 1808. стр. 395-401; 1809. стр. 373-379; 1810. стр. 377-382; 1811. стр. 391-396; 1812. стр. 399-408; 1813. стр. 402-411; 1814. стр. 413-422; 1815. стр. 408-418; 1816. стр. 408-416; 1818. стр. 425-434; 1819. стр. 427-436; 1820. стр. 440-449; 1821. стр. 432-443; 1822. стр. 318-326; 1823. стр. 335-343; 1824. стр. 348-356; 1825. стр. 359-367; 1826. стр. 373-382; 1827. стр. 383-392; 1828. стр. 390-398; 1829. стр. 411-420

 Rigasches Adreß-Buch. Mitau, gedruckt bei Johann Friedrich Steffenhagen und Sohn. Riga, 1810
Allgemeines Adress-Buch für das Gouvernement Livland und die Provinz Oesel. Herausgegeben Karl von Budberg. DIGARis: 1840; 1842.
Adreßbuch für das Gouvernement Livland zum Gebrauch für Behörden. Riga, 1871. Digitaliseeritud BSB: 
Памятная книжка и адрес-календарь Лифляндской губернии, Лифляндский губернский статистический комитет (Рига), на  1889 год стр. 3, Личный составъ присутственныхь мъстъ и общественных, учрежденiй Лифиндской губернiй, 1889 & , Рига, 1889; 1890 год,  1890 год DIGARis, (vene keeles);  
Памятная книжка и адрес-календарь Лифляндской губернии на  1891 год; 1892 год  1892 год вып.2, 1892 год вып.3; 1893 год; 1894 год;  1895 год; 1896 год;  1897 год; 1898 год; 1899 год вып.1;
Памятная книжка и адрес-календарь Лифляндской губернии на 1900 год; 1901 год; 1902 год; 1903 год; 1904 год;  1905 год; 1906 год; 1907 год; 1908 год; 1909 год
Памятная книжка и адрес-календарь Лифляндской губернии на 1910 год; 1911 год; 1912 год; 1913 год; 1914 год; 1915 год; 1916 год

 Välislingid 



Kategooria:Venemaa Keisririigi valitsusasutused